als_Latn dik_Latn sag_Latn
Dyshim për Ebola tek studentët nigerian në Maqedoni
Temperatura e lartë trupore në tre studentët nigeriane të cilët studiojnë në universitete të ndryshme në Maqedoni shkaktoi një panik për shkak të virusit të dyshuar Ebola.
SHKUP (AA) - Temperatura e lartë trupore në tre studentët nigeriane të cilët studiojnë në universitete të ndryshme në Maqedoni shkaktoi një panik për shkak të virusit të dyshuar Ebola, raporton Anadolu Agency (AA).
Grupi prej tetë nxënësve nigerian më 4 shtator zbriti në Aeroportin "Aleksandri i Madh", por tek dy veta u zbulua temperaturë e lartë, pas të cilit pasoi dyshimi i virusit Ebola, për këtë shkak u vendosën në karantinë.
Pasi në media janë paraqitur lajme në lidhje me këtë rast, Ministria e Shëdetësisë ka lëshuar një komunikatë në të cilën thuhet se studentët nigerian për shkakë të temperaturës së lartë janë vënë nën mbikqyrje, dhe se janë lëshuar nga spitali pasi temperatura është ulur.
Duke pasur parasysh faktin se studentët vijnë nga një zonë ku është e pranishme Ebola, ata janë të detyruar që çdo 21 ditë të paraqıten në spitalet për kontrolle, në komunat ku ata banojnë.
Dje një studenti nigerian në Ohër i është regjistruar temperaturë e lartë trupore. Megjithatë nuk ka pasur shenja të Ebolës si masë paraprake ai ka kaluar një ditë në karantinë.
Ministria e Shëndetësisë në Maqedoni ka theksuar se situata është nën kontroll dhe se nuk ka asnjë arsye për panik.
Autoritetet maqedonase kanë urdhëruar që ekipi mjekësor në aeroportin e Shkupit të kryejë kontroll të veçantë të udhëtarëve që vijnë nga zonat ku janë regjistruar rastet e virusit vdekjeprurës Ebola.
als_Latn als_Latn als_Latn als_Latn als_Latn als_Latn als_Latn als_Latn als_Latn